ჩერხოვი
ჩერხოვი (ჩეხ. Čerchov, გერმ. Schwarzkopf) — მთა ჩეხეთში. ჩეხეთის ტყის უმაღლესი წერტილი. სიმაღლე 1042 მ. გერმანია-ჩეხეთის საზღვრიდან მდებარეობს 2 კილომეტრში. ჰაერის საშუალო ტემპერატურა უდრის 4,2°C-ს. ატმოსფერული ნალექების რაოდენობა წელიწადში 1168 მმ. 1894 წელს ვილემ კურცის ინიციატივით მთაზე აღიმართა 18 მ სიმაღლის ხის კოშკი, რომელიც 1905 წლისათვის ქვის ნაგებობით შეიცვალა. მეორე მსოფლიო ომის (1939-1945) შემდეგ იყენებდნენ სამხედროები. ამჟამად ჩერხოვი ტურიზმის ობიექტია.